אולימפיאדת פיונגצ'אנג (2018)

משחקי החורף האולימפיים ה-23 במספר (באנגלית: XXIII Olympic Winter Games; בצרפתית: Les XXIIIes Jeux olympiques d'hiver; בהנגול: 평창 동계 올림픽) היו אירוע ספורט גדול ומרכזי שנערך בשנת 2018. לפי החלטת הוועד האולימפי הבינלאומי משנת 2011, נערכו התחרויות בנפת פיונגצ'אנג שבקוריאה הדרומית, לאחר שגברה על הערים אנסי בצרפת ומינכן בגרמניה. טקס הפתיחה של המשחקים האולימפיים התקיים ב-9 בפברואר 2018 וטקס הנעילה ב-25 בפברואר. פיונגצ'אנג זכתה לאחר שהפסידה במכרזים הקודמים לאירוח אולימפיאדת חורף לונקובר ולסוצ'י. זוהי הפעם הראשונה שקוריאה הדרומית אירחה את אולימפיאדת החורף ופעם שנייה שאירחה את המשחקים האולימפיים (היא אירחה את המשחקים האולימפיים בסיאול (1988)). אולימפיאדה זו הייתה גם האולימפיאדה הראשונה בה התחרתה נבחרת ספורטאים מאוחדת של קוריאה הצפונית וקוריאה הדרומית (נבחרת הוקי קרח נשים). פיונגצ'אנג היא המקום השלישי באסיה שאירח את אולימפיאדת החורף, אחרי סאפורו ונאגנו שביפן. פיונגצ'אנג הגישה את מועמדותה למכרזים האולימפיים לאירוח אולימפיאדת החורף של 2010 ו-2014. אף על פי שבמכרזים אלו עברה את סבב ההצבעות הראשון, היא הפסידה בסבב האחרון בשלושה וארבעה קולות בהתאמה. במכרז לשנת 2018 ניצחה כבר סבב הראשון, הצביעו בעדה 63 נציגים מתוך 95 וכך זכתה ברוב הדרוש לאירוח המשחקים. אנסי וגאפ היו שתי הערים הצרפתיות שהגישו מועמדות לאירוח אולימפיאדת החורף 2018, לאור קשיים בקבלת תמיכה ציבורית מהתושבים המקומיים, גאפ אפילו לא הוגשה כמועמדת מטעם צרפת. האירועים האולימפיים נערכו בפיונגצ'אנג, למעט משחקי ההוקי קרח ותחרויות הקרח שנערכו בעיר השכנה גאנגנאונג, שאר אירועי הספורט נערכו במחוז ג'אונגסון. אתר אלפנסיה בדאגוולייונג-מייאון שבפיונגצ'אנג היה המוקד העיקרי של האולימפיאדה. האצטדיון האולימפי פיונגצ'אנג – בו נערך טקס הפתיחה וטקס הנעילה אצטדיון קפיצת הסקי אלפנסיה – אירח תחרויות קפיצת סקי, סקי נורדי משולב וסנואובורד מרכז הביאתלון – אירח תחרויות ביאתלון מרכז הקרוס-קאנטרי אלפנסיה – איח תחרויות סקי קאנטרי וסקי נורדי משולב מרכז ההחלקה -אירח תחרויות לוז', בובסליי וסקלטון הכפר האולימפי אתר הסקי יונגפיונג – אירח תחרויות סקי אלפיני פארק בוגוואנג פניקס – אירח תחרויות סקי בסגנון חופשי וסנואובורד המרכז האלפיני ג'אונגסון – אירח תחרויות סקי אלפיני אזור החוף ממוקם בעיר השכנה גאנגנאונג. הפארק האולימפי גאנגנאונג כולל ארבעה מתחמים: מרכז הקרח גאנגנאונג – אירח תחרויות הוקי קרח לגברים מרכז הקרלינג גאנגנאונג – תחרויות קרלינג ההיכל הסגלגל גאנגנאונג – תחרויות החלקה מהירה היכל הקרח גאנגנאונג – תחרויות החלקה על הקרח בנוסף נערכו תחרויות ההוקי קרח לנשים במתחם הספורט של אוניברסיטת קוואנדונג הקתולית, במרכז הקרח קוואנדונג. במשחקי החורף התקיימו 102 תחרויות ב-15 ענפי ספורט. התאריכים הם לפי שעון קוריאה (UTC+9). ב-5 בדצמבר 2017 הודיע הוועד האולימפי הבינלאומי על הרחקתה של רוסיה מהמשחקים, עקב אמרצה נרחבת ומאורגנת של ספורטאיה בתוכנית שזכתה לחסות ממשלתית. נקבע שהדגל הרוסי לא יונף וההמנון הרוסי לא ינוגן אם ספורטאיה יזכו במקום הראשון. בסך הכל הותר ל-169 ספורטאים רוסיים להתחרות תחת דגל הוועד האולימפי הבינלאומי וללא סממני המדינה על בגדיהם, תחת השם "ספורטאי אולימפי מרוסיה". נורווגיה (נורווגיה) זכתה באולימפיאדה במקום הראשון לאחר שצברה 14 מדליות זהב, 14 מדליות כסף, 11 מדליות ארד ובסך הכל 39 מדליות, שנייה סיימה גרמניה (14 זהב, 10 כסף, 7 ארד, 31 סך הכל) ושלישית קנדה (11 זהב, 8 כסף, 10 ארד, 29 סך הכל). מרטן פורקאד (צרפת צרפת) ויוהנס קלייבו (נורווגיה נורווגיה) זכו כל אחד בשלוש מדליות זהב, יותר מכל ספורטאי אחר במשחקים אלה. מריט ביורגן (נורווגיה נורווגיה) זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה, ולספורטאי (גבר או אישה) המעוטר ביותר בתולדות משחקי החורף. אסתר לדצקה (צ'כיה צ'כיה) היא הספורטאית השנייה בהיסטוריה שזכתה בשתי מדליות זהב בשני ענפים שונים, בגלישת סקי אלפיני ובסנואובורד, אחרי אנפיסה רזצובה מרוסיה והראשונה שזוכה בשתי מדליות זהב בשני ענפים שונים באולימפיאדה אחת. לאורה דאלמאייר (גרמניה גרמניה) זכתה ב-3 מדליות, 2 זהב ו-1 ארד אנסטסיה קוזמינה (סלובקיה סלובקיה) זכתה ב-3 מדליות, 1 זהב ו-2 כסף אנאיס בסקונד (צרפת צרפת) זכתה ב-3 מדליות, 1 זהב ו-2 ארד מרטן פורקאד (צרפת צרפת) זכה בשלוש מדליות זהב יוהנס בו (נורווגיה נורווגיה) זכה ב-3 מדליות, 1 זהב ו-2 כסף בטורניר הגברים זכתה נבחרת "הספורטאים האולימפיים מרוסיה" במדליית הזהב. עקב עונש ההרחקה על המשלחת הרוסית, הונף הדגל ונוגן ההמנון של הוועד האולימפי הבינלאומי. הנבחרת הרוסית זכתה בטורניר אחרי ניצחון דרמטי על נבחרת גרמניה במשחק הגמר לאחר הארכה, בעקבות שער שוויון רוסי דרמטי בדקה האחרונה של הזמן החוקי שמנע מגרמניה זכייה היסטורית. לאחר חמש אולימפיאדות רצופות בהן השתתפו בטורניר הגברים שחקנים מליגת ה-NHL, החליטו מנהלי הליגה שלא לאפשר הפעם את השתתפות שחקניה באולימפיאדה, והטורניר האולימפי שוחק בלעדיהם. בטורניר הנשים זכתה נבחרת ארצות הברית במדליית הזהב, לראשונה מאז אולימפיאדת נאגנו (1998), אחרי שניצחה במשחק הגמר את נבחרת קנדה, אלופת ארבע האולימפיאדות הקודמות. המחליקים ההולנדים (הולנד) שלטו באופן מוחלט (7 מדליות זהב מתוך 14 ו-16 מדליות בסך הכל מתוך 38 אפשריות), בתחרויות החלקה מהירה. המחליקים הדרום קוריאניים (קוריאה הדרומית) זכו ב-3 מדליות זהב מתוך 8 אפשריות וב-6 מדליות סך הכל. צ'וי מין-ג'ונג (קוריאה הדרומית) זכתה בשתי מדליות זהב, אישית (1500 מטר) ובשליחות (3000 מטר) וו דאג'ינג (הרפובליקה העממית של סין הרפובליקה העממית של סין) זכה בשתי מדליות, מדליית זהב (500 מטר בקביעת שיא עולם חדש) ומדליית כסף בשליחים (5000 מטר). יוזורו האניו (יפן יפן) הגן על תוארו בהחלקה אמנותית על קרח ביחידים הגולשים הגרמנים (גרמניה) שלטו באופן מוחלט (3 מדליות זהב מתוך 4 ו-6 מדליות בסך הכל מתוך 10 אפשריות), בתחרויות לוז'. הגולשים האמריקאים (ארצות הברית) שלטו (4 מדליות זהב מתוך 10 מדליות אפשרויות), בתחרויות סנואובורד. הנשים והגברים האמריקאים זכו בחצי צינור וב-slopestyle ג'יימי אנדרסון (ארצות הברית ארצות הברית) הגנה על תוארה בסלופסטייל וזכתה גם במדליית כסף בביג אייר שון וייט (ארצות הברית ארצות הברית) זכה בפעם השלישית במדליית זהב בחצי צינור מיקיילה שיפרין (ארצות הברית ארצות הברית) זכתה בשתי מדליות, 1 זהב (סלאלום ענק) ו-1 כסף (משולב) מרסל הירשר (אוסטריה אוסטריה) זכה בשתי מדליות זהב, בסלאלום ענק ובמשולב הגולשים הקנדים (קנדה) זכו ב-4 מדליות זהב ו-7 מדליות בסך הכל, יותר מכל מדינה אחרת בענף זה. דייוויד וייז (ארצות הברית ארצות הברית) הגן על תוארו בחצי צינור המחליקים הנורווגים (נורווגיה) שלטו (7 מדליות זהב מתוך 12 ו-14 מדליות בסך הכל מתוך 28 אפשריות), בתחרויות סקי למרחקים. מריט ביורגן (נורווגיה נורווגיה) זכתה ב-5 מדליות, 2 זהב, 1 כסף ו-2 ארד ובכך הייתה לספורטאית המעוטרת ביותר במשחקים אלה שרלוט קלה (שוודיה שוודיה) זכתה ב-4 מדליות, 1 זהב ו-3 כסף סטינה נילסן (שוודיה שוודיה) זכתה ב-4 מדליות, 1 זהב, 2 כסף ו-1 ארד יוהאנס הוספלט קלאבו (נורווגיה נורווגיה) זכה ב-3 מדליות זהב סימן הגסטאד קרוגר (נורווגיה נורווגיה) זכה ב-3 מדליות, 2 זהב ו-1 כסף מרטין סנדבי (נורווגיה נורווגיה) זכה ב-3 מדליות, 2 זהב ו-1 כסף דריו קולוניה (שווייץ שווייץ) זכה במדליית הזהב הרביעית שלו במשחקי החורף אריק פרנזל (גרמניה גרמניה) זכה ב-3 מדליות, 2 זהב ואחת ארד יוהנס רייצק (גרמניה גרמניה) זכה בשתי מדליות זהב פביאן ריסל (גרמניה גרמניה) זכה בשתי מדליות זהב ליזי יארנולד (בריטניה בריטניה) הגנה על תוארה בתחרות סקלטון. אנדריאס וולינגר (גרמניה גרמניה) זכה בשתי מדליות, 1 זהב (גבעה רגילה) ו-1 כסף (גבעה גבוהה) קמיל סטוך (פולין פולין) הגן על תוארו בתחרות קפיצות סקי מגבעה גבוהה. הטבלה ממוינת על פי שיטת הספירה של "זהב תחילה". שווים מדליה: נבחרת קוריאה המאוחדת לאולימפיאדה תחולל שינוי? אתר ערוץ 10 "PyeongChang 2018 Alpensia Resort and water park complete and full for summer season". Sportsfeatures.com. אורכב מ-המקור ב-2012-03-12. נבדק ב-8 באוגוסט 2012. {{cite web}}: (עזרה) "Pyeongchang2018 Volume 2 (Sport and Venues)" (PDF). "Pyeongchang 2018 move venue for Opening and Closing Ceremonies | Winter Olympics 2018". insidethegames.biz. 6 ביולי 2012. {{cite web}}: (עזרה) "Pyeongchang 2018 Schedule". pyeongchang2018.org. אורכב מ-המקור ב-2017-04-06. נבדק ב-2017-04-06. IOC Bars Russian Athletes and Officials From Winter Olympic Games אורן אהרוני, רוסיה סולקה מאולימפיאדת החורף בפיונג'צאנג, באתר ynet, 5 בדצמבר 2017 אי-פי, רויטרס, רוסיה הורחקה מאולימפיאדת החורף בעקבות שערוריית הסימום בסוצ'י, באתר הארץ, 5 בדצמבר 2017 טבלת המדליות, באתר האתר הרשמי של אולימפיאדת פיונגצ'אנג </noinclude> המשחקים הפארלימפיים פיונגצ'אנג (2018) ישראל באולימפיאדת פיונגצ'אנג (2018) אתר האינטרנט הרשמי של אולימפיאדת פיונגצ'אנג (באנגלית) אולימפיאדת פיונגצ'אנג, ברשת החברתית פייסבוק אולימפיאדת פיונגצ'אנג, ברשת החברתית אקס (טוויטר) אולימפיאדת פיונגצ'אנג, ברשת החברתית אינסטגרם אולימפיאדת פיונגצ'אנג, סרטונים בערוץ היוטיוב אולימפיאדת פיונגצ'אנג, באתר פליקר סרטונים בערוץ של אולימפיאדת פיונגצ'אנג (2018), באתר יוטיוב כריסטינה סטימי, החורף מגיע: כל המספרים מאחורי אולימפיאדת 2018 בקוריאה, באתר "פורבס ישראל", 12 בפברואר 2018